আন্তর্জাতিক ক্রিকেটে বিরাট-রাজ চলছে। প্রতিপক্ষ বোলারদের কাছে সাক্ষাৎ ত্রাস তিনি। প্রবল প্রতাপশালী বিরাটের ফর্ম কিন্তু বর্তমানের মতো ভবিষ্যতেও জারি থাকবে। এমনই ভবিষ্যৎবাণী করে দিলেন বিখ্যাত জ্যোতিষী নরেন্দ্র বুন্দে।
নাগপুর নিবাসী এই জ্যোতিষী পেশায় ক্রিকেটের গণৎকার। ক্রিকেট বিষয়ক ভবিষ্যৎবাণী করার জন্য তিনি প্রসিদ্ধ। এর বহু আগেই তিনি বলেছিলেন, সীমিত ওভারের ক্রিকেটে ধোনিকে নিয়ে একাধিক প্রশ্ন থাকলেও ২০১৯ সালে ইংল্যান্ডে অনুষ্ঠিত বিশ্বকাপে খেলবেন। তাঁর গণনা অনুযায়ী ধোনি বিশ্বকাপে থাকবেনই।

এই বিষয়ে অন্যান্য খবর

ভক্তের অঙ্কে অসম্ভবকে সম্ভব কোহলিদের! দেখে নিন তা 
বিরাটকে ‘অপমান’ আফগান ক্রিকেটারের, তারকা ক্রিকেটারকে নিয়ে বক্রোক্তি
রক্তে লেখা ভালবাসার চিঠি গাড়িতে! কোহলি জানালেন ‘ভয়ের’ অভিজ্ঞতা


বুন্দের এবার ভবিষ্যৎবাণী স্বয়ং বিরাট কোহলিকে নিয়ে। তিনি বলে দিয়েছেন, কোহলি টি টোয়েন্টি এবং ওয়ানডে বিশ্বকাপ জিতবেন ২০২৫ সালের মধ্যে। শুধু তাই নয় তাঁর বাণী, ‘‘সচিনের একশোটা শতরানের রেকর্ডও ভেঙে দেবেন কোহলি।’’
বুন্দের ভবিষ্যৎবাণীতেই স্পষ্ট বিশ্ব ক্রিকেটের প্রায় সমস্ত অনতিক্রম্য শৃঙ্গই পেরিয়ে যাবেন কোহলি। শ্রেষ্ঠত্বের সিংহাসনে বসবেন তিনি। মাঠের বাইরে একের পর এক রেকর্ড তৈরির পাশাপাশি বাইশ গজের বাইরেও এনডোর্সমেন্টের দুনিয়ায় বিজয় পতাকা ওড়াবেন তিনি।
বুন্দের বক্তব্য, ‘‘২০১৮ সালেই ক্রিকেটের সবথেকে বড় বিজ্ঞাপনী চুক্তিতে সই করবেন কোহলি। অবশ্যই মার্ক মাসকারেনহাসের সঙ্গে সচিনের বিশাল চুক্তিরই এর তুলনা হতে পারে। তবে টাকার অঙ্ক অবশ্যই অনেক বেশি হবে।’’
এর আগে টেনিস এলবো সারিয়ে সচিনের ফিরে আসা, তাঁর ভারতরত্ন প্রাপ্তি, সৌরভের রাজকীয় প্রত্যাবর্তন, ২০১১ সালে ভারতের বিশ্বকাপ জয়— প্রতিটি হিসেব নিপুণভাবে মিলিয়ে দিয়েছিলেন তিনি। তাঁর জ্যোতিষবাণীতে আস্থা রেখে সৌরভ, মুরলী কার্তিক, শ্রীসন্থ, জাহির খান, গৌতম গম্ভীর এবং সুরেশ রায়নারা প্রায়ই পরামর্শ নিতেন।
এহেন তারকা জ্যোতিষীর কথা সত্যি হলে কোহলির কেরিয়ারে তা নতুন পালক হবে, তা নিয়ে সন্দেহ নেই।